**Spre dragoste**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi ard cuvintele în gură

se zbat tăcerile în piept

și cu asupră de măsură

doar ziua sunt mai înțelept

Se zbat tăcerile în piept

dau să te mângâi și iau foc

ce înger totuși mai aștept

dacă spre rai nu este loc

Dau să te mângâi și iau foc

ci cu asupră de măsură

nu mă opresc la niciun stop

să-mi ard cuvintele din gură

Se zbat tăcerile în piept

iubire ia-o dragă drept

Costel Zăgan, CEZEISME II